CELEX: 62021TN0227
Language: hu
Date: 2021-04-28 00:00:00
Title: T-227/21. sz. ügy: 2021. április 28-án benyújtott kereset – Illumina kontra Bizottság

2021.6.28.   
            
            
               HU
            
            
               Az Európai Unió Hivatalos Lapja
            
            
               C 252/27
            
         
      2021. április 28-án benyújtott kereset – Illumina kontra Bizottság
      (T-227/21. sz. ügy)
      (2021/C 252/37)
      Az eljárás nyelve: angol
      
         Felek
      
      
         Felperes: Illumina, Inc. (Wilmington, Delaware, Egyesült Államok) (képviselők: D. Beard QC és P. Chappatte ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Bizottság által a vállalkozások közötti összefonódások ellenőrzéséről szóló 139/2004/EK rendelet (1) 22. cikkének (3) bekezdése alapján 2021. április 19-én hozott határozatot (COMP/M.10188 ügy), amely elfogadta az Autorité de la Concurrence (versenyhatóság, Franciaország) által az összefonódás-ellenőrzési rendelet 22. cikkének (1) bekezdése alapján 2021. március 9-én benyújtott áttétel iránti kérelmet, és megállapította a Bizottság joghatóságát az Illumina, Inc. és a GRAIL, Inc. közötti összefonódásnak az összefonódás-ellenőrzési rendelet alapján való vizsgálatára;
               
            
                  —
               
               
                  semmisítse meg a Bizottság által Hollandia, Belgium, Görögország, Izland és Norvégia részére kézbesített azon öt további egyesítő határozatot, amely lehetővé teszi számukra, hogy csatlakozzanak az áttétel iránti kérelemhez;
               
            
                  —
               
               
                  utasítsa el az áttétel iránti kérelmet;
               
            
                  —
               
               
                  ha és amennyiben szükséges, semmisítse meg a Bizottság 2021. március 11-i határozatát, amely arról tájékoztatta az Illuminát, hogy a Bizottsághoz áttétel iránti kérelem érkezett, és amely az összefonódás-ellenőrzési rendelet 22. cikke (4) bekezdésének második mondata értelmében azzal a jogi következménnyel járt, hogy az Illumina számára az összefonódás-ellenőrzési rendelet 7. cikke értelmében megtiltották az összefonódás végrehajtását;
               
            
                  —
               
               
                  kötelezze a Bizottságot a jelen eljárás költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap azon alapul, hogy a Bizottság azon határozata, hogy megvizsgálja az összefonódást, nem tartozik ezen intézmény hatáskörébe. A határozat közelebbről:
                  
                              —
                           
                           
                              tévesen határozta meg az összefonódás-ellenőrzési rendelet célját;
                           
                        
                              —
                           
                           
                              nem ismerte el, hogy az ügyeknek az összefonódás-ellenőrzési rendelet 22. cikke (és 9. cikke) szerinti áttételére csak kivételesen kerülhet sor, és a hatásköröket szigorúan kell értelmezni;
                           
                        
                              —
                           
                           
                              tévesen értékelte az összefonódás-ellenőrzési rendelet 22. cikkének jogszabályi hátterét;
                           
                        
                              —
                           
                           
                              tévesen értelmezte az összefonódás-ellenőrzési rendelet 22. cikkének szövegét;
                           
                        
                              —
                           
                           
                              a Bizottság értelmezése ellentétes a szubszidiaritás, a jogbiztonság és az arányosság elvével.
                           
                        
            
                  2.
               
               
                  A második jogalap azon alapul, hogy a Bizottságnak az összefonódás vizsgálatára vonatkozó határozata érvénytelen, mivel a francia versenyhatóság által benyújtott áttétel iránti kérelem elkésett, és/vagy a határozat a Bizottság késedelmei miatt ellentétes a jogbiztonsággal és a megfelelő ügyintézéssel. Közelebbről:
                  
                              —
                           
                           
                              a Bizottság tévesen alkalmazta a jogot az összefonódás-ellenőrzési rendelet 22. cikkének (1) bekezdésében szereplő „tudomására hozás” kifejezés értelmezése és alkalmazása során a 15 munkanapos határidő kezdő időpontjának kiszámítása céljából, és tévesen nem állapította meg, hogy a kérelem elkésett, így a Bizottság nem rendelkezik hatáskörrel a határozat meghozatalára;
                           
                        
                              —
                           
                           
                              továbbá, illetve másodlagosan, ha és amennyiben az összefonódás-ellenőrzési rendelet 22. cikkének (5) bekezdése szerinti, a tagállamokat felhívó levél volt az, amellyel az összefonódást a francia hatóságok (és/vagy más tagállamok) „tudomására hozták”, az, hogy a Bizottság a tagállamokat felhívó levél megküldésével késlekedett, ellentétes a jogbiztonság alapelvével és a megfelelő ügyintézés elve szerinti, észszerű időn belüli eljárásra vonatkozó kötelezettséggel.
                           
                        
            
                  3.
               
               
                  A harmadik jogalap azon alapul, hogy az összefonódás vizsgálatára vonatkozó bizottsági határozatban a versenypolitikai megközelítés megváltozása ellentétes az Illumina jogos elvárásaival és jogbiztonságával, mivel Vestager biztos 2020. szeptember 11-én pontos és feltétel nélküli nyilatkozatot tett azzal kapcsolatban, hogy az új iránymutatás kiadását követően megváltozik a Bizottságnak a 22. cikk szerinti ügyekkel kapcsolatos politikája. A tagállamokat felhívó levelet azonban az új iránymutatás közzétételét megelőzően küldték meg, amikor a Bizottság kinyilvánított politikája az volt, hogy visszaszorítsa az olyan tagállamoktól érkező áttétel iránti kérelmeket, amelyek saját nemzeti jogszabályaik alapján nem rendelkeznek joghatósággal. A Bizottság ezért az Illumina jogos elvárásaival és jogbiztonságával ellentétesen azt megelőzően követte új politikáját, hogy közzétette volna a 22. cikkre vonatkozó új iránymutatását.
               
            
                  4.
               
               
                  A negyedik jogalap azon alapul, hogy a Bizottság olyan ténybeli és mérlegelési hibákat követett el, amelyek aláássák az összefonódás vizsgálatára vonatkozó bizottsági határozat megalapozottságát. Közelebbről:
                  
                              —
                           
                           
                              a tagállamokat felhívó levél és az áttétel iránti kérelem alapvető ténybeli hibákat tartalmaz, és/vagy az eljárás méltánytalan volt, illetve megsértették a védelemhez való jogot, ami a határozatot és/vagy a kérelmet jogellenessé teszi;
                           
                        
                              —
                           
                           
                              a Bizottság tévedett, amikor megállapította a tagállamok közötti kereskedelemre gyakorolt hatást, mivel nem rendelkezett megfelelő bizonyítékokkal;
                           
                        
                              —
                           
                           
                              a Bizottság tévedett, amikor megállapította, hogy az összefonódás jelentős hatással lehet a versenyre, mivel nem rendelkezett megfelelő bizonyítékokkal.
                           
                        
            
         (1)  A vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendelet (az EK összefonódás-ellenőrzési rendelete) (HL 2004. L 24., 1. o.; magyar nyelvű különkiadás 8. fejezet, 3. kötet, 40. o.).